**Rita María & Filipe Raposo inauguran o Canjazz 2019**

**O Ana Sanabria Trio protagonizará a primeira Jam Session do festival, ás 00:00 horas, no Plantaciones**

**Cangas, 17 agosto**

A delicadeza sonora de Rita María & Filipe Raposo será a protagonista do primiero concerto deste Canjazz 2019, este domingo ás 22:30 horas no Eirado do Costal de Cangas. O dúo portugués de voz e piano, presentará "Live in Oslo", o seu primeiro traballo conxunto, que foi gravado en Noruega a finais do 2017.

No disco atoparemos unha gran variedade de influencias, e temas de orixes moi diversas. Dende o "Oh bento airoso", canción tradicional portuguesa que abre o album, ata o "Smile" de Charles Chaplin, que lle pon peche, a cantante e o pianista percorren a música sefardí, o barroco inglés, o impresionismo francés, clásicos do cinema ou mesmo homenaxean a Zeca Afonso.

Rita Maria, quen pasou parte da súa vida adulta entre Portugal, Estados Unidos e Ecuador, formouse no Conservatório Nacional de Música de Lisboa, na ESMAE do Porto e na Berklee College of Music em Boston. Tamén desenvolve a súa carreira como profesora de canto en Quito e Nova Deli e foi elixida Artista do Ano nos premios da RTP/Festa do Jazz 2018.

Pola súa banda, Filipe Raposo é un dos máis destacados pianistas e compositores de Portugal. Estudou na Royal College of Music de Stockholm e na Escola Superior de Música de Lisboa e colabora regularmente como compositor e intérprete de cine e teatro. Ambos ofrecerán unha master class o luns 19, das 11 ás 13 horas, dirixida a todo tipo de instrumentistas e vocalistas.

En caso de choiva o concerto será no Auditorio Municipal de Cangas.

**Jam session con Ana Sanabria Trio**

Ana Sanabria é unha das novísimas da escena do jazz galego. A pesar dunha curta traxectoria de apenas dous anos na batería xa ten compartido escenario con artistas como Maikel Vistel, Pablo Castaño, Yago Vázquez o Bob Sands. Nesta ocasión estará acompañada por dous vellos compañeiros de palco, Nacho Pérez no piano e Tomás Merlo no baixo eléctrico.

O concerto será a media noite (00.00 horas) na cafetería Plantaciones. Nel o trío reparasá algúns dos standars de jazz máis coñecidos e rematará cun tema propio. A continuación comezará a jam session.